ОТЧЕТ

ЗА КУЛТУРНИТЕ И ТВОРЧЕСКИ ПРОЯВИ

НА НЧ“ПРОСВЕТА- 1906“ С. ГОРСКИ ГОРЕН ТРЪМБЕШ

ОБЩИНА ГОРНА ОРЯХОВИЦА

ЗА ПЕРИОДА 01.01- 31.12. 2019 ГОДИНА

През 2019 година в изпълнение на културният календар, утвърден от Дирекция“Култура и образование“ при Община Горна Оряховица и Читалищното настоятелство на НЧ“Просвета- 1906Горски горен Тръмбеш самодейните състави при читалището – Фолклорна група, Група за стари градски песни, Група за художествено слово и Театрален колектив, взеха участие при провеждането на следните тържества, концерти и мероприятия:

21 януари- „Бабинден“- Обичай“Миене на ръце“, посрещане на бабата и фолклорни песни изпълнени от автентичната група към читалището.

14 февруари-„Трифон Зарезан“- Обичай и зарязване на лозе, избиране на цар на лозето, празнична програма, организирана от читалището с участието на фолклорната група под наслов“Вино и любов „.

1-ви март- Ден на самодееца- Празнична програма в ДВФУ и подари мартеница на хората от дома и благодарствени адреси и мартеници на всички самодейци от читалището.

3-ти март- Национален празник на Р. България- Прожекция на филма“Под игото“ и слово по случай празника. Поднасяне венец на Опълченеца Петър Комитата.

8-ми март- Международен ден на жената- Празнична програма под наслов: „И нека гордо носи името жена“.Празник с много песни и кулинарна изложба.

М.Април- Великденски празници- НЧ“Просвета- 1906“направи изложба на рисувани яйца и козунаци.

23май- Вечер на поезията- Представяне стихосбирките на наши родни поети: Светла Богданова и Иво Димитров. Четене на стихове по случай – 24 май- Ден на българската писменост и култура.

16,17 и 18 юни- Празници на Духовността в Горски горен Тръмбеш:

1/ ден- Празничен концерт, организиран от НЧ“Просвета- 1906“ и Сдружение“ Възраждане на Горски горен Тръмбеш под наслов“Роден край в сърцето си ми ти!“ с участието на ФА“Сидер Войвода“ при НЧ“Напредък“ Горна Оряховица и театралната постановка“Опечалена фамилия“представена от НЧ“Иван Вазов“ с.Първомайци, както и участие на фолклорната група и групата за стари градски песни при читалището ни.

2/ ден- 3- ти Общински преглед на хоровете от Пенсионерските клубове в Община Г. Оряховица“Пеем , за да не стареем!“Във форума участваха над 200 самодейци от общината. Гости бяха пенсионерският клуб от „Дивдядово“град Шумен и КП“Здравец“ с. Сушица. Всички участници получиха грамоти и плакети за участие.

3/ ден- Курбан на селото за здраве и благоденствие на населението.За доброто настроение на жителите и гостите на селото се погрижи нашият славей Станимир Иванов и оркестър“Оникс“ с ръководител Никола Върбанов.

22юни- Участие на фолклорната група в Петропавловски събор гр. Лясковец. Групата бе удостоена с грамота и плакет .

29 юни- Участие на Фолклорната група в XIV Фолклорен празник за автентични песни“От извора“ с. Янтра

22юли- Участие на фолклорната група във Фолкорния фестивал на народния обичай и автентичната носия в с. Рибарица

3 август- Участие на фолклорната група и индивидуално изпълнение на Станимир Иванов в X X Национален събор- надпяване „Карандила пее“ град Сливен.Първа награда и почетна грамота за Станимир Иванов.

19октомври- Празник на селото“Свети Иван Рилски“- Празничен концерт“Земя на дедите ми!“- организиран от НЧ“Просвета- 1906“ с участието на самодейните колективи при читалището ни. Гост изпълнител бе народният певец Петър Георгиев и ФТС“ ЕЛбетица“ с художествен ръководител Йордан Минчев.
Театралният колектив при читалището ни представи постановката“Сако от велур“ по Станислав Стратиев.

1-ви ноември- Ден на народните будител“ О, Будители народни!“- Празнично слово и поздравителни адреси за всички самодейци както и раздаване на снимков материал от всички мероприятия на изтеклата година.

21ноември- Ден на християнското семейство под наслов“Светът е за двама с участието на двойки със Златна сватба! Честване 90 годишния юбилей на най- възрастния човек в селото Димитър Раднев.

20 декември- Коледен Концерт“ С Коледа в душата!“ с участието на фолклорната група и групата зая изворен фолклор. Томбола, викторина и баница с късмети и много веселие по случай Коледните и Новогодишни празници.

 Изготвил:

 / Мария Кабакчиева /